Brøndby har sikret sig Jonas Borring, der tidligere på foråret fik revet sin kontrakt med Randers FC i stykker.

Jonas Borring forlængede tidligere på foråret sin kontrakt med Randers FC, men kort efter fik han den nye kontrakt revet i stykker. Familiære årsager var bag bruddet med kronjyderne.

Siden har flere klubber været ude efter den stærke kantspiller, men nu har Borring fundet ny klub.

- Det er rigtig dejligt. Der har været mange ting, som har fyldt meget i mit hoved. Nu kan jeg komme videre og se fremad i mit liv, siger Borring i en video fra Canal9.

Det forlyder ikke hvor lang den nye aftale er, men der spekuleres i en toårig af slagsen. Borring kan tiltråde i Brøndby med det samme, men først spille kampe for klubben fra den kommende sæson.